ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1985 για την τροποποίηση των ορίων των μειονεκτικών περιοχών της Γαλλίας κατά την έννοια της οδηγίας 75/268/ΕΟΚ του Συμβουλίου - (Το κείμενο στη γαλλική γλώσσα είναι το μόνο αυθεντικό) - (85/599/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και τη γεωργία σε ορισμένες μειονεκτικές περιοχές (1), όπως τροποποιήθηκε τελευταία με τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,

(1) ΕΕ αριθ. L 128 της 19.5.1975, σ. 1.

(2) ΕΕ αριθ. L 93 της 30.3.1985, σ. 1.

Εκτιμώντας:

ότι η οδηγία 75/271/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών γεωργικών περιοχών με την έννοια της οδηγίας 75/268/ΕΟΚ (Γαλλία) (3), όπως τροποποιήθηκε τελευταία με την απόφαση 85/138/ΕΟΚ (4), προσδιορίζει τις περιοχές της Γαλλίας που περιλαμβάνονται στον κοινοτικό κατάλογο των μειονεκτικών περιοχών, σύμφωνα με το άρθρο 3 παράγραφοι 3, 4 και 5 της οδηγίας 75/268/ΕΟΚ·

(3) ΕΕ αριθ. L 128 της 19.5.1975, σ. 33.

(4) ΕΕ αριθ. L 51 της 21.2.1985, σ. 43.

ότι η γαλλική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών περιοχών που περιλαμβάνονται στο παράρτημα της οδηγίας 75/271/ΕΟΚ·

ότι η μεταφορά ορισμένων περιοχών, που περιλαμβάνονται ήδη στον κατάλογο που αφορά τις περιοχές με την έννοια του άρθρου 3 παράγραφος 4 της οδηγίας 75/268/ΕΟΚ, στον κατάλογο που αφορά τις περιοχές με την έννοια του άρθρου 3 παράγραφος 3 της οδηγίας αυτής τηρεί τις ενδείξεις και τις αξίες, συμπεριλαμβανομένων και των κριτηρίων εξαιρέσεων, που έχουν ληφθεί υπόψη από την οδηγία 75/271/ΕΟΚ για τον προσδιορισμό των ορεινών περιοχών·

ότι το σύνολο των τροποποιήσεων τις οποίες ζήτησε η γαλλική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ δεν συνεπάγεται αύξηση της καλλιεργήσιμης γεωργικής έκτασης του συνόλου των μειονεκτικών περιοχών, και συνεπώς δεν επηρεάζει το όριο που καθορίζεται στο εν λόγω άρθρο·

ότι ζήτηθηκε η συμβουλή της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής των Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των μειονεκτικών περιοχών στη Γαλλία, που υπάρχει στο παράρτημα της οδηγίας 75/271/ΕΟΚ, τροποποιείται, όπως εμφαίνεται στο παράρτημα της παρούσας απόφασης και αρχίζει να ισχύει τη χειμερινή περίοδο του 1985/86.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 12 Δεκεμβρίου 1985.

Για την Επιτροπή

Frans ANDRIESSEN

Αντιπρόεδρος

ΠΑΡΑΡΤΗΜΑ

«ANNEXE - BILAG - ANHANG - ANNEX - ALLEGATO - BIJLAGE - ΠΑΡΑΡΤΗΜΑ

I. ZONES DΙFAVORISΙES AU SENS DE L'ARTICLE 3 PARAGRAPHE 3 DE LA DIRECTIVE 75/268/CEE

Zones ΰ ajouter:

>ΘΕΣΗ ΠΙΝΑΚΑ>

II. ZONES DΙFAVOEISΙES AU SENS DE L'ARTICLE 3 PARAGRAPHE 4 DE LA DIRECTIVE 75/268/CEE

Zones ΰ enlever de la liste:

Dιpartement de l'Aveyron (12)

- Arrondissement de Villefranche- de-Rouergue

Les Albres, Aspriθres, Naussac, Sonnac, Brandonnet, Compolibat, Maleville, Peyrusse-le-Roc, Valzergues, Decazeville, La Fouillade, Lunac, Monteils, Sanvensa, Saint-Salvadou, Vabre-Tizac, Viviez, Morlhon-le-Haut

- Arrondissement de Rodez

Cabanθs, Gramond, Sauveterre-de-Rouergue, Castelmary, Crespin, Centrθs, Meljac, Quins, Saint-Just-sur-Viaur, Gabriac, Le Monastθre, Olemps, Rullac-Saint- Cirq»